Dermed er ingen af spillerne med i lørdagens vigtige kamp mod Kolding. Her vil en sejr betyde en finaleplads. Jonas Larholm har fået en trist besked fra Skørping Privathospital: Der er tale om en ganske alvorlig knæskade, hvor Jonas Larholms forreste korsbånd er revet over, og hvor der ligeledes er sket skade på menisk og brusk i knæet. - Den scanning vi har foretaget af knæet, viser desværre, at det var præcis så alvorligt, som vi frygtede, fortæller AaB Håndbolds fysioterapeut Torben Lauritsen. - Med et overrevet korsbånd bliver der tale om minimum otte måneders pause fra håndboldbanen for Jonas Larholm. I første omgang skal hævelsen i knæet fortage sig, før vi kan operere, siger fysioterapeuten, der forventer en operation vil kunne gennemføres indenfor de kommende uger. Samtidigt har Daniel Svenson fået to spilledages karantæne for diskvalifikationen mod GOG.

Opsummering:
Larholm er ude i meget lang tid, med et ødelagt korsbånd. Samtidigt har Daniel Svenson fået to dages karantæne.